|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/323** |
|  | **(protokols Nr.10; 70.p.)** |

**Par** **Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” direktora iecelšanu amatā atkārtoti**

Pamatojoties uz Gulbenes novada pašvaldības 2020.gada 30.aprīļa domes lēmumu Nr. GND/2020/96 (prot.Nr.9,97.§) “Par Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” direktora iecelšanu amatā”, no 2020.gada 18.maija uz pieciem gadiem direktora amatā tika iecelta Simona Sniķe. Pamatojoties uz Publisko aģentūru likuma 21.panta ceturto daļu, kas nosaka, ka pašvaldības aģentūras direktoru amatā ieceļ pašvaldības dome uz pieciem gadiem. Novērtējot pašvaldības aģentūras darbības rezultātus, pašvaldības aģentūras direktoru var iecelt amatā atkārtoti vai atbrīvot no tā pirms noteiktā termiņa.

Novērtējot Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” (turpmāk tekstā-aģentūra) darbības rezultātus laikā no 2020.gada 18.maija, secināms, ka ir ieguldīts darbs pie aģentūras stratēģiskās vadības, kā rezultātā izstrādāta uz sadarbības veicināšanu vērsta vidēja termiņa darbības stratēģija 2025.-2027.gadam, izstrādāts aģentūras jauns grafiskais zīmols, mājaslapa un mobilā lietotne www.visitgulbene.lv. Aģentūras direktore ir iesaistījusies nozaru institūciju darba grupās, kā piemēram, no 2020.gada līdz šim darbojās Vidzemes Tūrisma asociācijas valdē, Latvijas Piļu un muižu asociācijā, no 2020.gada līdz 2024.gadam darbojās Gulbenes novada Tūrisma komisijas sastāvā, 2022.gadā darbojās Gulbenes novada grafiskās zīmes un saukļa izstrādes darba grupas sastāvā, 2024.gadā darbojās Gulbenes novada Attīstības programmas 2025.-2030.gadam izstrādes darba grupas sastāvā, kā arī veiksmīgi virzījusi aģentūras vadību un tūrisma nozares attīstību globālo problēmu laikā. Aģentūras direktore darba pienākumu veikšanas laikā īstenojusi un vadījusi sešus projektus, aktīvi iesaistoties šo projektu darba grupu sastāvā gan kā vadītāja, gan kā grupas locekle. Lielākie vadītie projekti ir:

1. Ziemeļvalstu un Baltijas valstu mobilitātes programma “Valsts administrācija” (2022-2023).

2. Parki bez robežām - plašāk/ Parks without borders – wider (2023).

3. Latvijas Zaļie ceļi/ Promote the green tourism routes of Riga, Vidzeme and Latgale regions

(2023).

4. Sajūtu pilnas verstis Austrumlatvijā/ Versts Full of Feelings in Eastern Latvia (2023).

5. Zaļie ceļi II/Green Railways II (2023-2026).

6. Pieejami tūrisma maršruti/Access Routes (2023-2026).

Cilvēkresursu vadības jomā paveikti sekojoši darbi – 2021.gadā izveidota Stāmerienas pils kā aģentūras struktūrvienība, 2022.gadā īstenota aģentūras biroja telpu maiņa no Ābeļu ielas 2, Gulbenē, uz Dzelzceļa ielu 8, Gulbenē, tāpat aktīvi iesaistījusies Nodarbinātības valsts aģentūras jauniešu nodarbinātības programmā un prakses vietu nodrošināšanā studentiem. Lai nodrošinātu maksas pakalpojumu pilnveidi un to kvalitatīvu un nepārtrauktu sniegšanu, veikta izmaksu efektivizācija un pašu ieņēmumu palielināšana. Aģentūras direktore ar savu darbu ievērojami ir attīstījusi uzņēmējdarbības vidi un tūrisma infrastruktūru, kā piemēram, iebraucot Gulbenes novadā un pilsētā, ir atjaunoti 10 informatīvie stendi, Zaļā tirdziņa reklāmas baneri, kā arī kultūrvēsturisko un citu objektu brūnās zīmes. Sadarbībā ar citu novadu tūrisma pārvaldības organizācijām tiek pilnveidota stratēģiskās partnerība.

Aģentūras direktore, papildinot savas zināšanas un ceļot kvalifikāciju, 2023.gadā ieguvusi profesionālo maģistra grādu uzņēmējdarbības vadībā un uzņēmumu un iestāžu vadītāja kvalifikāciju Biznesa augstskolā "Turība". Tāpat kvalifikācijas celšanas nolūkā apmeklējusi nozarei un ieņemamajam amatam atbilstošus kursus un citus ar ieņemamo amatu saistītus izglītojošus pasākumus. Dalījusies ar profesionālo pieredzi par dažādām tēmām tūrisma pasākumos arī citos novados un ārpus Latvijas robežām, popularizējot Gulbenes novadu.

Aģentūras direktores stratēģiskais redzējums 2025.-2030.gadam:

1. Aģentūras stratēģija 2025.-2027.gadam izvirzīto mērķu sasniegšana, uzdevumu izpilde un sasniedzamo rezultātu kontrole.
2. Aģentūras darbinieku komandas stiprināšana, profesionalitātes celšana, motivēšana un atbalstīšana.
3. Iesaiste Vidzemes tūrisma sadarbības tīklā (2024-2029) un Bānīša zemes produkta attīstība starptautiskā līmenī, stiprinot tūrisma uzņēmējdarbības vides starptautisko konkurētspēju.
4. Profesionālās pieredzes un zināšanu pārnese tūrisma izglītības sadarbības stiprināšanā.

Ņemot vērā augstāk minēto un pamatojoties uz Publisko aģentūru likuma 20.panta otrās daļas 4.punktu, kas nosaka, ka īstenojot pārraudzību, pašvaldības dome pieņem darbā un atlaiž no darba pašvaldības aģentūras direktoru, 21.panta ceturto daļu, kas nosaka, ka pašvaldības aģentūras direktoru amatā ieceļ pašvaldības dome uz pieciem gadiem, novērtējot pašvaldības aģentūras darbības rezultātus, pašvaldības aģentūras direktoru var iecelt amatā atkārtoti vai atbrīvot no tā pirms noteiktā termiņa, un Pašvaldību likuma 10.panta pirmās daļas 10.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IECELT atkārtoti **Simonu Sniķi**, Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” direktora amatā no 2025.gada 18.maija uz pieciem gadiem.

2. UZDOT Gulbenes novada pašvaldības izpilddirektorei Antrai Sprudzānei veikt attiecīgus grozījumus 2020.gada 15.maijā noslēgtajā darba līgumā N.GND/DL/2020/8 ar Simonu Sniķi.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusu šā lēmuma 1.punktā minētajai personai.

Gulbenes novada pašvaldības domes priekšsēdētājs A.Caunītis